वर्षामा नदी रजस्वला हुने भएकाले अरु नदीमा नुहाउनु हुँदैन भनेर शास्त्रले भनिएको छ । त्यसकारण महानदीमा नुहाउन शास्त्रले बन्देज गरेको छैन । यहाँको जल पिउनाले पढ्न आउने, सद्बुद्धि आउने भन्ने विश्वास गरिन्छ । तर यहाँको पानी झण्डै तीन दशकअघिदेखि छुन त के नदीको गन्धले समेत जोकोही बिरामी हुने निश्चित छ । कुनै समय सफा, स्वच्छ, हराभरा र पिउनसमेत योग्य रहेको यो पानी आखिर किन यस्तो भयो त ?
